**Seznam vprašanj za samopreverjanje kakovosti zapisov poslanstva izobraževalne organizacije**

**POSLANSTVO**

**Primernost vsebine**

* Ali zapis poslanstva omogoča prepoznavanje, katera izobraževalna organizacija je to?
* Ali je iz zapisa poslanstva jasno razvidno, kaj dela izobraževalna organizacija in zakaj to dela?
* Ali zapisano poslanstvo jasno govori o tem, kakšna je vloga/naloga/razlog obstoja izobraževalne organizacije v sistemu vzgoje in izobraževanja v Sloveniji?
* Ali zapisano poslanstvo sporoča, da se izobraževalna organizacija ukvarja (tudi) z izobraževanjem odraslih?
* Ali je zapisano poslanstvo dovolj razlikovalno od poslanstev drugih, podobnih izobraževalnih organizacij?
* Ali zapisano poslanstvo izhaja iz posebnih značilnosti konkretne izobraževalne organizacije?
* Ali zapisano poslanstvo omogoča, da lahko zaposleni in sodelavci organizacije usmerjajo svoje delo v vlogo, ki jo ima organizacija, in jih motivira za to?
* Ali zapisano poslanstvo omogoča, da je zaposlenim in sodelavcem organizacije lahko merilo za presojanje, ali je njihovo ravnanje skladno s tem zapisom?
* Ali zapisano poslanstvo omogoča, da potencialni partnerji in udeleženci izobraževanja v njem prepoznajo organizacijo, ki je zanimiva zanje?

**Primernost oblike**

* Ali je zapis poslanstva splošno razumljiv (razumljiv tudi nestrokovni javnosti)?
* Ali je zapis poslanstva primerno dolg?
* Ali so v zapisu poslanstva po nepotrebnem uporabljeni tuji izrazi, ki jih je mogoče lepo nadomestiti s slovenskimi besedami?
* Ali je zapis vizije pravopisno pravilen?